U-I-201/10
Natisni
Opravilna št.:
U-I-201/10
Datum odločitve:
5. 4. 2012
ECLI:
ECLI:SI:USRS:2012:U.I.201.10
Akt:
Zakon o zaposlitveni rehabilitaciji in zaposlovanju invalidov (Uradni list RS, št. 16/07 − uradno prečiščeno besedilo in 87/11) (ZZRZI), 1. odst. 65. čl., 1. al. 1. odst. 79. čl. in 80. čl.

Uredba o določitvi kvote za zaposlovanje invalidov (Uradni list RS, št. 32/07 in 21/08), 15. čl.
Izrek:
Zahteva za oceno ustavnosti prvega odstavka 65. člena, prve alineje prvega odstavka 79. člena in 80. člena Zakona o zaposlitveni rehabilitaciji in zaposlovanju invalidov (Uradni list RS, št. 16/07 − uradno prečiščeno besedilo in 87/11) ter ustavnosti in zakonitosti 15. člena Uredbe o določitvi kvote za zaposlovanje invalidov (Uradni list RS, št. 32/07 in 21/08) se zavrže.
Evidenčni stavek:
Ustavno sodišče zavrže zahtevo Računskega sodišča, če je postopek, v zvezi s katerim je pred Računskim sodiščem nastalo vprašanje ustavnosti oziroma zakonitosti predpisa, končan.
Geslo:
1.2.51.4.5 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Konkretna presoja norm - Računsko sodišče.
4.10.2 - Ustanove - Javne finance - Proračun.
1.5.51.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve.
1.4.7.4 - Ustavno sodstvo - Postopek - Vloge strank - Formalne zahteve.
Pravna podlaga:
Člen 25.1, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Računsko sodišče Republike Slovenije
Datum vloge:
13. 9. 2010
Vrsta odločitve:
sklep
Vrsta rešitve:
zavrženje
Dokument:
US29729
Dokument v PDF obliki:
U-I-201-10.pdf
138 KB
Prenesite datoteko
U-I-201/10-13
5. 4. 2012
SKLEP
Ustavno sodišče je v postopku za oceno ustavnosti in zakonitosti, začetem z zahtevo Računskega sodišča Republike Slovenije, na seji 5. aprila 2012
sklenilo:
Zahteva za oceno ustavnosti prvega odstavka 65. člena, prve alineje prvega odstavka 79. člena in 80. člena Zakona o zaposlitveni rehabilitaciji in zaposlovanju invalidov (Uradni list RS, št. 16/07 − uradno prečiščeno besedilo in 87/11) ter ustavnosti in zakonitosti 15. člena Uredbe o določitvi kvote za zaposlovanje invalidov (Uradni list RS, št. 32/07 in 21/08) se zavrže.
OBRAZLOŽITEV
1. Predlagatelj navaja, da izpodbija prvi odstavek 65. člena, prvo alinejo prvega odstavka 79. člena in 80. člen Zakona o zaposlitveni rehabilitaciji in zaposlovanju invalidov (v nadaljevanju ZZRZI) ter 15. člen Uredbe o določitvi kvote za zaposlovanje invalidov (v nadaljevanju Uredba), ker naj bi bili v neskladju z načelom popolnosti in enotnosti proračuna iz prvega odstavka 148. člena Ustave.
2. V času vložitve zahteve je Računsko sodišče vodilo postopek revizije pravilnosti poslovanja Sklada Republike Slovenije za vzpodbujanje zaposlovanja invalidov (v nadaljevanju Sklad) in Ministrstva za delo, družino in socialne zadeve v delu, ki se nanaša na poslovanje Sklada, v letih 2008 in 2009. V skladu z določbo sedme alineje prvega odstavka 23.a člena Zakona o Ustavnemu sodišču (Uradni list RS, št. 64/07 − uradno prečiščeno besedilo − v nadaljevanju ZUstS) je Računsko sodišče vložilo zahtevo za oceno ustavnosti in zakonitosti navedenih predpisov, kolikor se nanašajo na obveznost plačila prispevka za vzpodbujanje zaposlovanja invalidov v Sklad.
3. Ustavno sodišče je v sklepu št. U-I-28/08 z dne 20. 3. 2008 (Uradni list RS, št. 36/08, in OdlUS XVII, 15) sprejelo stališče, da lahko Računsko sodišče vloži zahtevo le v zvezi s postopkom, ki še ni končan. V obravnavani zadevi je Računsko sodišče sicer vložilo zahtevo med revizijskim postopkom, vendar je bil postopek z izdajo revizijskega poročila 20. 11. 2011 zaključen. Ker vlagatelj ne izpolnjuje več pogoja iz sedme alineje prvega odstavka 23.a člena ZUstS, je Ustavno sodišče zahtevo zavrglo.
4. Ustavno sodišče je sprejelo ta sklep na podlagi prvega odstavka 25. člena ZUstS v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat in Jan Zobec. Sklep je sprejelo z osmimi glasovi proti enemu. Proti je glasovala sodnica Korpič – Horvat.
dr. Ernest Petrič
Predsednik